b'\n_START_ARTICLE_\nOgresgala pagasts\n_START_SECTION_\nUpes\n_START_PARAGRAPH_\nKazup\xc4\xabte, \xc4\xb6ilupe, Ranka.\n_START_SECTION_\nV\xc4\x93sture\n_START_PARAGRAPH_\nOgresgala pagasts izveidots 1924. gad\xc4\x81, no Ik\xc5\xa1\xc4\xb7iles pagasta atdalot Spr\xc4\x93sti\xc5\x86u mui\xc5\xbeas teritoriju un no Lielv\xc4\x81rdes pagasta - Ogresgalu. 1935. gad\xc4\x81 t\xc4\x81 plat\xc4\xabba bija 92,6 km\xc2\xb2 un taj\xc4\x81 dz\xc4\xabvoja 1435 iedz\xc4\xabvot\xc4\x81ji. 1945. gad\xc4\x81 pagast\xc4\x81 izveidoja Ciemupes un Ograsgala ciema padomes, bet pagastu 1949. gad\xc4\x81 likvid\xc4\x93ja. Ogresgala ciems ietilpis Ogres apri\xc5\x86\xc4\xb7\xc4\xab (1947-1949) un Ogres rajon\xc4\x81 (p\xc4\x93c 1949. gada). 1954. gad\xc4\x81 Ogresgala ciemam pievienoja likvid\xc4\x93to Ciemupes ciemu, 1977. gad\xc4\x81 da\xc4\xbcu teritorijas pievienoja Rembates ciemam, bet 1987. gad\xc4\x81 ciemam pievienoja da\xc4\xbcu Ogres pils\xc4\x93tas teritorijas. 1990. gad\xc4\x81 ciemu reorganiz\xc4\x93ja par pagastu. 2002. gada 9. decembr\xc4\xab Ogresgala pagasts apvienoj\xc4\x81s ar Ogres pils\xc4\x93tu, izveidojot Ogres novadu. 2009. gad\xc4\x81 novadu reorganiz\xc4\x93ja un Ogresgala pagasts tika izdal\xc4\xabts par atsevi\xc5\xa1\xc4\xb7u administrat\xc4\xabvo teritoriju._NEWLINE_Par v\xc4\x81rda "Ogresgals" slavu, sav\xc4\x81 dienasgr\xc4\x81mat\xc4\x81 skaidro D\xc4\x81vis \xc4\x80dams: "... 1924. gad\xc4\x81 nodibin\xc4\x81j\xc4\x81m jaunu pagastu ar nosaukumu Ogresgala pagasts. \xc5\xa0im pagastam ar Ogres galu gan nebija nek\xc4\x81da sakara un m\xc4\x93s, pagasta dibin\xc4\x81t\xc4\x81ji, s\xc4\xabvi pretoj\xc4\x81mies \xc5\xa1\xc4\x81dam nosaukumam. V\xc4\x81rds Ogresgals t\xc4\x81l\xc4\x81 apk\xc4\x81rtn\xc4\x93 tika uzskat\xc4\xabts par elles priek\xc5\xa1telpu. Te mita vis\xc4\x81di tum\xc5\xa1i \xc4\xbcaudis, kas baroj\xc4\x81s no god\xc4\xabgu \xc4\xbcau\xc5\xbeu sviedriem gan zagdami, laup\xc4\xabdami, kr\xc4\x81pdami. Divas dzertuves un monopols g\xc4\x81d\xc4\x81ja, lai \xc4\xbcaudis gaismu neredz. Pazuda ce\xc4\xbca v\xc4\xabriem da\xc5\xbe\xc4\x81das mantas no vezuma. Pazuda daudzreiz vezums ar visu zirgu un pazuda ar\xc4\xab bez v\xc4\x93sts cilv\xc4\x93ki, kas nav atrasti v\xc4\x93l \xc5\xa1odien. No \xc5\xa1\xc4\xab Ogresgala sarg\xc4\x81j\xc4\x81s katrs god\xc4\xabgs cilv\xc4\x93ks..."\n_START_SECTION_\nApdz\xc4\xabvot\xc4\x81s vietas\n_START_PARAGRAPH_\nLiel\xc4\x81k\xc4\x81s apdz\xc4\xabvot\xc4\x81s vietas ir Ogresgals (pagasta centrs), Ciemupe, Silavas, Urdzi\xc5\x86a, Druvi\xc5\x86as.'